**Tiszavasvári Város Önkormányzata**

**Képviselő-testületének**

**344/2018. (XII.19.) Kt. számú**

**határozata**

**A tiszavasvári 2665 hrsz-ú ingatlant érintő bontási kényszer bejegyzésének törléséhez történő hozzájárulásról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

A Képviselő-testület **hozzájárul ahhoz**, hogy az ingatlan-nyilvántartásban a **tiszavasvári 2665 hrsz**-ú, lakóház, udvar, gazdasági épület megnevezésű ingatlanra a Városi Tanács VB. (Tiszavasvári, Városháza tér 4.) javára a 47677/1988.09.01. számú határozattal bejegyzett „**bontási kényszer és kártalanítási igény kizárása utcafronti kerítésre”** bejegyzés **törlésre kerüljön,** tekintettel arra, hogyaTiszavasvári Város Önkormányzatának 27/2012. (IX.14.) rendeletével jóváhagyott hatályos Helyi Építési Szabályzat és Szabályozási Terve a tiszavasvári 2665 hrsz-ú ingatlan vonatkozásában nem ír elő útkorrekciót.

Felkéri a Polgármestert, hogy a bejegyzés törléséhez szükséges földhivatali dokumentumot készítse el.

Határidő: azonnal Felelős:Szőke Zoltán polgármester

 **Szőke Zoltán Ostorháziné dr. Kórik Zsuzsanna**

 **polgármester jegyző**